बड़ी उपलब्धि के करीब भारत की हरिका, विश्‍व महिला चेस चैंपियनशिप के सेमीफाइनल में पहुंचीं  
चेस स्‍टार हरिका ने जार्जिया की जाग्निजे को दी मात
रैपिड टाइब्रेकर में शानदार प्रदर्शन किया
सेमीफाइनल में चीन की झोंगयी का सामना करेंगी
भारतीय ग्रैंडमास्टर द्रोनवल्‍ली हरिका ने रैपिड टाइब्रेकर में शानदार प्रदर्शन करते हुए जार्जिया की नाना जाग्निजे को हराकर लगातार तीसरी बार विश्‍व महिला शतरंज चैम्पियनशिप के सेमीफाइनल में स्‍थान बना लिया है. हरिका ने रैपिड मुकाबले की पहली बाजी शानदार तकनीक का प्रदर्शन करके जीत ली जबकि दूसरी ड्रॉ समाप्‍त हुई.अब सेमीफाइनल में डी.हरिका का सामना चीन की तान झोंगयी से होगा. सेमीफाइनल मे पहुंचकर हरिका ने कम से कम कांस्‍य पदक सुनिश्चित कर लिया है.
हरिका का ही मैच टाइब्रेकर तक खिचा जिसने एक अंक की बढत गंवाकर अपने प्रतिद्वंद्वी को वापसी का मौका दिया.हरिका ने पहले मैच में बांग्लादेश की शमिमा अख्तर लीजा को टाइब्रेकर में हराया.इसके बाद कजाखस्तान की दिनारा एस को टाइब्रेकर में ही हराया और जार्जिया की सोपिको जी के खिलाफ मैच भी टाइब्रेकर तक चला. अब हरिका नॉकआउट महिला विश्व चैम्पियनशिप के फाइनल में पहुंचने वाली पहली भारतीय बनने से एक जीत दूर है.    

हरिका का ही मैच टाइब्रेकर तक खिचा जिसने एक अंक की बढत गंवाकर अपने प्रतिद्वंद्वी को वापसी का मौका दिया.हरिका ने पहले मैच में बांग्लादेश की शमिमा अख्तर लीजा को टाइब्रेकर में हराया.इसके बाद कजाखस्तान की दिनारा एस को टाइब्रेकर में ही हराया और जार्जिया की सोपिको जी के खिलाफ मैच भी टाइब्रेकर तक चला. अब हरिका नॉकआउट महिला विश्व चैम्पियनशिप के फाइनल में पहुंचने वाली पहली भारतीय बनने से एक जीत दूर है.